REPUBLIKA SRBIJA

NARODNA SKUPŠTINA

Odbor za ljudska i manjinska prava

i ravnopravnost polova

08 Broj: 06-2/97-16

25. mart 2016. godine

B e o g r a d

**Z A P I S N I K**

SA 41. SEDNICE ODBORA ZA LjUDSKA I MANjINSKA PRAVA I RAVNOPRAVNOST POLOVA

ODRŽANE 1. MARTA 2016. GODINE

Sednica je počela u 13 časova.

Sednicom je predsedavao predsednik Odbora Meho Omerović.

Sednici su prisustvovali: Ljiljana Malušić, Biljana Ilić Stošić, Suzana Šarac, Slobodan Perić, Dubravka Filipovski, Vladica Dimitrov, Ljibuška Lakatoš, Stefana Miladinović, Vera Paunović, Biljana Hasanović Korać, Elvira Kovač, članovi Odbora.

Sednici nisu prisustvovali članovi Odbora: Milanka Jevtović Vukojičić, Zlata Đerić, Aida Ćorović, Olena Papuga i Sulejman Ugljanin.

Predsednik Odbora je konstatovao da su ispunjeni uslovi za rad i odlučivanje, te je predložio sledeći

D n e v n i r e d :

1. Inicijativa Kancelarije za ljudska i manjinska prava za zajedničko obeležavanje 8. marta- Međunarodnog dana žena, u Domu Narodne Skupštine;
2. Razno

Članovi Odbora su jednoglasno PRIHVATILI predloženi Dnevni red.

Pre prelaska na rad po utvrđenom dnevnom redu, članovi Odbora su usvojili zapisnike sa 30- 39. sednice Odbora.

**Prva tačka Dnevnog reda: Inicijativa Kancelarije za ljudska i manjinska prava za zajedničko obeležavanje 8. marta- Međunarodnog dana žena, u Domu Narodne Skupštine.**

Predsednik Odbora je naveo da, povodom 8. marta - Međunarodnog dana žena, koordinatorka i potpredsednica Vlade Republike Srbije, gospođa Zorana Mihajlović i Suzana Paunović, direktorka Vladine Kancelarije za ljudska i manjinska prava i ravnopravnost polova su predložile, da se u saradnji sa Odborom za ljudska i manjinska prava i ravnopravnost polova, obeleži Međunarodni dan žena sa temom „Svojom snagom menjamo svet“, u Domu Narodne skupštine. Tim povodom obratile bi se istaknute predstavnice iz različitih oblasti. Predviđena je prezentacija jednog dokumentarnog filma. O značajnim ženama bi govorile Tamara Dragićević, Ljiljana Blagojević i Kalina Kovačević. Učešće bi uzele Isidora Bjelica, književnica, Nataša Tasić-Knežević, operska pevačica, Mirjana Đurđević - predsednica Udruženja privrednica i preduzetnica Srbije. Takođe bi govorile: ispred Nacionalne organizacije osoba sa invaliditetom Srbije- Gordana Rajkov, zatim Marija Obradović, predsednica skupštinskog Odbora za odbranu i unutrašnje poslove, Zorana Mihajlović, potpredsednica Vlade i predsednica Koordinacionog tela za rodnu ravnopravnost, kao i druge ugledne predstavnice.

Odbor je doneo odluku o prihvatanju Inicijative Kancelarije za ljudska i manjinska prava za zajedničko obeležavanje 8. marta - Međunarodnog dana žena, u Domu Narodne skupštine.

Druga tačka Dnevnog reda: Razno

Kako nije bilo prijavljenih za diskusiju pod tačkom Razno, predsednik je zaključio 41. sednicu Odbora.

Sednica je zaključena u 13.05 časova.

SEKRETAR ODBORA

Rajka Vukomanović